逆天奇案2|翟威廉驚險追兇 林夏薇獨門祕笈助方力申戲劇爆紅
由劉家豪總監製、陳志江監製、岑國榮、孫浩浩擔任編審的《逆天奇案 2》,逢周一至周五晚八點半翡翠台播映,主要演員包括陳展鵬、林夏薇、馮盈盈、黃智賢、蔣祖曼、張頴康、劉佩玥、方力申及高鈞賢等。
昨晚(5 日)一集單元「龍頭棍風暴」完滿落幕,偷走龍頭棍的真兇正是賀堅(姜大衞 John 哥飾)本人,目的原來是為了孫仔!賀堅不欲黑社會背景影響到乖孫的成長,因此設計一場大龍鳳將龍頭棍偷走,欲打退兒子賀永權(林景程飾)爭做龍頭的野心,希望一家人移民外地展開新生活。可惜永權被權欲熏心執意爭做龍頭,與死對頭耀星(翟威廉飾)鬥生鬥死,兩人在貨櫃場打大出手,永權更差點取了耀星的性命,最終森 Sir(陳展鵬飾)趕到現場成功阻止悲劇發生。林景程與翟威廉的打鬥戲雖然只有約 1 分半鐘,但拍攝過程絕不簡單!官方釋出相關場口花絮片段,翟威廉拿刀揮斬景程時,屋頂其中一塊天花意外落下,並狠狠擊中威廉的額頭,幸好威廉並沒有大礙,休息一會便重新投入拍攝,非常專業。拍攝當日正值 33 度高溫,穿着長袖的兩人不但要奪命狂奔,還要瘋狂埋身肉搏,兩人賣力演出拍到身水身汗,認真唔簡單。
【相關花絮片段:https://www.youtube.com/watch?v=Q81u_bRdqUk
】劇中主演的感情線亦是《逆天 2》的看點之一,昨晚一集劇情適逢是情人節,Nic Sir(黃智賢飾)和 Hazel(蔣祖曼飾)翻撻後首度過情人節,溫馨甜蜜滿瀉;與阿 Wing(飾)分手的森 Sir 眼見街裏愛人一對對,自己卻形單隻影自隊雙餸飯,不禁黯然神傷!另邊廂,阿 Wing 與天才生物學教授唐冠峰(方力申 Alex 飾)在大學中邂逅,冠峰駕車載穎思一程,期間兩人大談愛情觀,冠峰認為愛情根本不存在:「大腦分泌出愛情感覺,大概會喺一年半到三年之後,呢種感覺就會消失,但係呢段時間足夠畀人類完成兩性結合同生育,愛情只係基因繁殖機制。」阿 Wing 則不太認同:「我覺得除咗基因繁殖之外,人類之間仲有陪伴同埋承諾,呢啲都包括喺愛情。」冠峰聞言再拋下大量學術術語反駁她,雖然直男指數爆晒標,但阿 Wing 對冠峰似乎有特別的感覺!
飾演天才生物學教授的 Alex 的角色理性大於感性,事事都以科學理論來解釋,甚至於覺得「愛情」都是假的,Alex 將角色的「直男特質」演繹到位。Alex 受訪
時透露靠幻想代入角色:「角色細細個就被老竇帶去荒島做科研,童年淨係得讀書同做研究,我嘗試用屋企嘅情況套番落角色,如果我老竇淨係同我講運動,搬去一個地方淨係練水,日日都係咁練,我都會感受到呢個痛苦,用呢個感受代入番個角色。」講到劇中要面對大量繞口劖手的專業術語對白,Alex 透露獲視后檔林夏薇傳授秘笈:「薇薇教我可以錄低再翻聽,呢個方法啱晒我,因為每日都要揸成個幾鐘頭車,呢個方法好處係去到邊都可以聽,好似聽廣播劇咁,仲有可以聽番覺得演繹得好唔好,如果唔鍾意呢個方法就再錄過,確實幫咗我好多。同埋劇中有好多專業術語同埋英文,所以事前都要做足 Research。」
劇中 Alex 直男指數爆晒標,問到他現實中的愛情觀時,他笑言:「感情方面唔係好識講。我覺得人大咗就會體會到,你覺得自己做得好時,可能人哋會覺得唔好,最緊要係對方覺得你係稱職嘅伴侶先係最緊要。」劇中 Alex 不時會大顯廚藝,問到現實中有否和女友玩煮飯仔?他笑謂:「大家都好忙冇乜時間煮嘢食,同埋對食嘢嘅要求都好易滿足,煮熟就得。」
想知道更多相關精彩資訊,敬請留意 www.tvb.com。
方力申與女友Maple Yip感情發展迅速?
方力申日前在出席活動時,公開回應自己與邪教性侵受害者Maple Yip的緋聞,不但大方承認戀情,更提及雙方家長⋯⋯詳情請看
方力申女友Maple Yip為何加入了邪教?
Maple Yip曾經在2022年3月現身南韓一個反邪教組織舉行記招,當中她提到於2011年時自己還是高中生,因感覺生活空虛,在銅鑼灣被攝理教教徒⋯⋯詳情請看